La Casa Penya acull demà un taller sobre la gambeta
19 de setembre 2017

​Acció Ecologista-Agró organitza, amb la col·laboració de l'Ajuntament de Sagunt i la Conselleria de Medi Ambient, un taller de seguiment i cens de la gambeta. La cita serà demà dimecres 20 de setembre, de 16.30 a 19.00 hores a La Casa Penya, el centre d'educació i voluntariat ambiental de la Marjal d'Almardà-Almenara.

El taller consistirà a explicar la metodologia d'estudi de la gambeta, un dels tresors naturals dels nostres aiguamolls. Després es realitzarà una eixida de camp a la Finca de Penya, la reserva de fauna silvestre que custodia Acció Ecologista-Agró i on es troben diferents espècies de gambeta.

La teoria i l'eixida de camp serà impartida i guiada per un tècnic de la Conselleria amb la col·laboració dels voluntaris d'Acció Ecologista-Agró que desenvolupen el seguiment de la gambeta a la Marjal d'Almenara. La participació a este taller és gratuïta però, per motius d'aforament, cal inscriure's mitjançant l’enviament d’un correu electrònic a [lici70@yahoo.es](mailto:lici70@yahoo.es).

![](/media/rqee4xvx/72_c_gambeta_casapenya.jpg)  
_Imatge cedida per Acció Ecologista-Agró_  

*   [](http://www.facebook.com/sharer.php?u=https://aytosagunto.es/va/actualitat/la-casa-penya-acull-dema-un-taller-sobre-la-gambeta/ "Facebook")
*   [](http://twitter.com/share?url=https://aytosagunto.es/va/actualitat/la-casa-penya-acull-dema-un-taller-sobre-la-gambeta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-penya-acull-dema-un-taller-sobre-la-gambeta/ "Linked In")
*   [](mailto:?body=https://aytosagunto.es/va/actualitat/la-casa-penya-acull-dema-un-taller-sobre-la-gambeta/)